פיגועי טרור נגד ישראלים בישראל ובשטחים ב-2018

רשימת פיגועי טרור נגד ישראלים שהתרחשו במדינת ישראל ובשטחים בשנת 2018.

פיגועי הטרור שהתרחשו בישראל בשנת 2018 גבו את חייהם של ארבעה-עשר ישראלים, שישה חיילים ושמונה אזרחים, ולפציעתם של למעלה מ-184 בני אדם. להלן, נזכרים האירועים הבולטים יותר; לצידם, התרחשו מקרים רבים נוספים של ניסיונות פיגוע או פיגועים מתוכננים שבהם לא הצליחו המחבלים להוציא לפועל את רצונם או שלא משכו תשומת לב. בנוסף, מאות פיגועים סוכלו על ידי כוחות הביטחון של ישראל בהובלת שירות הביטחון הכללי וצה"ל, ובסיוע הימ"מ ויחידות מסתערבים. כך, למשל, פרסם השב"כ ב-22 בנובמבר כי הוא סיכל שורת פיגועי תופת שתכננה חוליית טרור ביהודה ושומרון בהכוונת חמאס מרצועת עזה, תוך שהם מעבירים מסרים ומגייסים מחבלים באמצעות חולי וחולות סרטן מהרצועה שישראל התירה את כניסתם מטעמים הומניטריים, זאת במקביל לעימותים בגבול ישראל-רצועת עזה.

כרוניקה

ינואר 
  9 בינואר – פיגוע הירי ליד חוות גלעד - נרצח הרב רזיאל שבח, תושב חוות גלעד שבשומרון ואב לשישה, על ידי חוליית מחבלים שירתה לעברו בעודו נוסע בציר גלעד בדרכו לביתו. לאחר הירי המחבלים נמלטו לכיוון העיר שכם. ב-18 בינואר פשטו כוחות צה"ל על בית בג'נין וחיסלו את אחד מחברי החולייה. ב-3 בפברואר נעצר מחבל נוסף. ב-6 בפברואר 2018 חיסל כוח של הימ"מ, בגיבוי כלי צמ"ה ממוגנים, את אחמד נאסר ג'ראר, המחבל שעמד בראש החוליה, בעיירה אל-יאמון, לאחר שיצא לעבר החיילים עם רובה M16 ומטעני חבלה.
  23 בינואר - קצין ושוטרת מג"ב נפצעו מזריקת אבנים בכפר עזון.
  23 בינואר סוכל פיגוע דקירה בצומת תפוח, שני מחבלים שהגיעו לצומת ניסו לבצע פיגוע דקירה. אחד מהמחבלים נורה ברגליו ושניהם נוטרלו.

פברואר 
  5 בפברואר – הפיגוע בצומת אריאל (2018) - מחבל בן 19, ערבי-ישראלי תושב יפו, דקר למוות את הרב איתמר בן גל, תושב הר ברכה בן 29 ואב לארבעה, בצומת אריאל שבשומרון. המחבל נמלט. ב-18 במרץ, לאחר מצוד של חודש וחצי, נעצר המחבל.
  7 בפברואר – התרחש פיגוע דקירה בכרמי צור שבגוש עציון: מחבל פתח את דלת עמדת השמירה בכניסה ליישוב, דקר ופצע קל מאבטח. שומר נוסף שהיה במקום חיסל את המחבל.
 17 בפברואר - 4 חיילים נפצעו בגבול רצועת עזה ממטען שהונח על הגדר.
  27 בפברואר ניסיון פיגוע ירי - מחבלים ירו לעבר עמדת צה"ל סמוך לפסגות. לא היו נפגעים.

מרץ 
  4 במרץ – התרחש פיגוע דריסה בשתי זירות שונות בעיר עכו: מחבל ערבי-ישראלי משפרעם דרס שני חיילים ועוד שוטר מג"ב אחד ופצע אותם באורח קל, המחבל נורה ונעצר.
  6 במרץ – הציתו מחבלים פלסטיניים את בית הכנסת בגבעת שורק שבכרמי צור ושרפו אותו על ספרי התורה שבו.
  10 במרץ - מחבלים ביצעו ירי לעבר עמדה צבאית סמוך לפסגות. לאחר כחצי שעה אותה חוליה ביצעה ירי לעבר מוצב ליד ביתוניא, לא היו נפגעים.
 11 במרץ סוכל פיגוע דקירה לאחר שמחבל חדר מרצועת עזה עם סכין ורימון.
  11 במרץ - יהודי נפצע קל מזריקת אבנים בחיזמא.
  11 במרץ - נהג אגד נפצע קל בכביש 25 באזור ערערה בנגב לאחר שבדואים זרקו אבנים על האוטבווס שהסיע.
  12 במרץ - יהודי נפצע קל מזריקת אבנים ליד יצהר.
  16 במרץ שני חיילים נפצעו קל מזריקת אבנים אחד ליד יצהר השני בטולכרם.
  16 במרץ – פיגוע הדריסה סמוך למבוא דותן: מחבל פלסטיני ממזרח ברטעה, שנכלא בעבר בגין עבירות ביטחוניות, דרס למוות את סרן  ואת סמל , ופצע שני חיילים נוספים, אחד מהם במצב קשה מאוד סמוך למבוא דותן. המחבל נעצר.
  18 במרץ – פיגוע הדקירה בעיר העתיקה בירושלים: מחבל תושב הכפר עקרבה דקר מאבטח בן 30 ופצע אותו אנושות. המחבל נורה ונהרג. לאחר שעות של מאבק בבית החולים, המאבטח, עדיאל קולמן מת מפצעיו.
  18 במרץ - 3 מחבלים פרצו לשטח חוות טליה וניסו לדרוס את בעלי החווה ידידיה טל שירה באוויר והרחיקם.

אפריל 
  8 באפריל – מחבל פלסטיני ניסה לבצע פיגוע דקירה בצומת מישור אדומים. הוא נורה ונפצע קשה.
  19 באפריל - יהודי נפצע קל מבקבוק תבערה שנזרק על רכבו בירושלים.
  24 באפריל - חייל צה"ל נפצע קל מירי בג'נין, המחבל נלכד.

מאי 
  24 במאי – רצח רונן לוברסקי: במהלך מעצר מבוקש במחנה הפליטים אל-אמערי ליד רמאללה נרצח סמל ראשון , לוחם ביחידת דובדבן, מפלטת שיש שזרק עליו מחבל. כוחות הביטחון עצרו כעבור שבועיים את המחבל.

יוני 
  2 ביוני – סוכל ניסיון פיגוע דריסה בעיר חברון: כוח צה"ל ביצע ירי לעבר מחבל אשר ניסה לדרוס את הכוח. המחבל חוסל כתוצאה מהירי, ללא נפגעים לצה"ל.
  11 ביוני – התרחש פיגוע דקירה בעפולה: מחבל מג'נין דקר נערה ופצע אותה אנושות. המחבל נורה ברגלו ונעצר. הנערה פונתה לטיפול נמרץ ואשפוז, וחייה ניצלו.
  12 ביוני פיגוע דקירה סוכל במערת המכפלה בחברון, מחבל אותר עם סכין ונעצר על ידי מג"ב.
  23 ביוני – סוכל פיגוע דקירה בחברון, מחבל ניסה לדקור ונורה. בשעות הלילה התרחש פיגוע דריסה בכפר חוסאן, שבו נפצעו שלוש חיילות וחייל.

יולי 
  20 ביולי – מחבלים פלסטינים מרצועת עזה ביצעו פיגוע ירי צליפה ורצחו את סמל ראשון , לוחם בחטיבת גבעתי. בתגובה תקף צה"ל 60 מטרות חמאס ברצועה, בהן 3 מפקדות גדודיות, וחיסל 4 מחבלי חמאס.
  26 ביולי – הפיגוע בגבע בנימין - מחבל פלסטיני בן 17 חדר ליישוב גבע בנימין (אדם) וביצע פיגוע דקירה שבו רצח את יותם עובדיה, בן 31, ופצע קשה אדם נוסף. תושב המקום שהגיע לזירה נאבק במחבל, נפצע קל וירה במחבל למוות.

אוגוסט 
  8 באוגוסט - בשעות הערב החלה הסלמה בדרום לאחר שנורו מטחי רקטות מרצועת עזה אל עבר שדרות ועוטף עזה ומאוחר יותר גם שוגרה לראשונה מאז מבצע צוק איתן גם רקטה אל באר שבע, ההסלמה נגמר יום לאחר מכן ובסופה נפצעו 28 ישראלים.
  17 באוגוסט – מחבל ערבי-ישראלי תושב אום אל-פחם ניסה לדקור שוטרים ברחוב הגיא בעיר העתיקה שבירושלים. המחבל חוסל ללא נפגעים.

ספטמבר 
  3 בספטמבר – מחבל פלסטיני ניסה לבצע פיגוע דקירה בסמוך לקריית ארבע וחוסל.
  16 בספטמבר – פיגוע הדקירה בצומת גוש עציון: מחבל פלסטיני בן 16 מהעיירה יטא דקר למוות את ארי פולד, בן 40, אב לארבעה תושב אפרת, בכניסה לקניון בצומת גוש עציון. הנרצח הספיק לירות על המחבל, עם אזרחים אחרים, בטרם מת מפצעיו. המחבל נפצע.
  18 בספטמבר – ליל יום הכיפורים, ניסה מחבל פלסטיני מקלנדיה לדקור יהודי ושוטר מג"ב ליד שער שכם. המחבל נורה וחוסל.

אוקטובר 
  3 באוקטובר בשעה 3 לפנות בוקר שתי רקטות של החמאס נפלו בים מול חופי גוש דן ורקטה נוספת של החמאס נפלה בבית בבאר שבע וגרמה לארבה פצועים ונזק גדול לבית.
  7 באוקטובר – פיגוע הירי באזור התעשייה ברקן - מחבל פלסטיני רצח באזור התעשייה ברקן שבשומרון את קים לבנגרונד-יחזקאל מראש העין ואת זיו חג'בי מראשון לציון, ופצע אישה נוספת. המחבל חוסל על ידי הימ"מ לאחר מרדף שנמשך כ-9 שבועות.
  11 באוקטובר – חייל מילואים נפצע בינוני בפיגוע דקירה בסמוך לחטמ"ר שומרון. ישראלית נפצעה קל מרסיסי ירי לעבר המחבל. הדוקר נמלט ונעצר יום לאחר מכן.
  15 באוקטובר – מחבל פלסטיני ניסה לדקור חיילים בצומת גיתי שבשומרון, ללא הצלחה. המחבל חוסל.
  22 באוקטובר – מחבל פלסטיני ניסה לדקור חיילים סמוך למערת המכפלה בחברון, הוא הצליח לפצוע חייל אחד באופן קל וחוסל לאחר מכן.

נובמבר 
  7 בנובמבר – בלילה בוצע פיגוע ירי לעבר אוטובוס ישראלי סמוך לבית אל. שני בני אדם נפצעו קל מרסיסים.
  13 בנובמבר – נורו כ-450 רקטות מרצועת עזה לעבר ישראל, מהן נהרג שב"ח מאזור חברון באשקלון. חייל צה"ל נפצע קשה מירי טיל קורנט על ידי מחבלי חמאס לעבר אוטובוס שהוריד חיילים סמוך לאנדרטת החץ השחור.
 14 בנובמבר – מחבל ערבי נכנס לתחנת משטרה בארמון הנציב בירושלים ודקר מספר שוטרים, שנפצעו קל, המחבל נורה ונפצע קשה. כעבור שבוע מת המחבל מפצעיו.
  19 בנובמבר - פיגוע דקירה סוכל במערת המכפלה לאחר שנעצר ערבי חשוד עם סכין.
  20 בנובמבר – פלסטיני ביצע פיגוע דקירה בהר גילה, פצע אדם אחד ונמלט. מאוחר יותר המחבל הסגיר את עצמו.
  26 בנובמבר – 3 חיילים נפצעו בינוני וקל בפיגוע דריסה בצומת גוש עציון, המחבל הדורס נורה וחוסל.
  30 בנובמבר – מחבל ירדני שעבד בנמל אילת תקף בפטיש כבד שני עובדים ישראלים ופצע אותם קשה.

דצמבר 
  9 בדצמבר – פיגוע הירי בצומת עפרה - אשה בהריון נפצעה קשה ועוד 5 בני אדם נפצעו בינוני וקל בפיגוע ירי שבוצע ממכונית פלסטינית בטרמפיאדה ליד עפרה. הפצועה קשה הובהלה לניתוח חירום בבית החולים שערי צדק והרופאים יילדו אותה והעבירו את הפג ליחידה לטיפול נמרץ בילוד. לאחר שלושה ימים נקבע מות התינוק. ב-12 בדצמבר אותרו המחבלים, בני חמולת ברגותי, על ידי השב"כ סמוך לרמאללה ונעצרו על ידי כוחות הימ"מ וצה"ל. אחד המחבלים חוסל כשניסה לברוח ומספר חשודים נוספים נעצרו.
  11 בדצמבר – פלסטינים ביצעו שני פיגועי דריסה. בכפר אידנא ליד חברון נפצע קל שוטר מג"ב והדורס נורה וחוסל. במקרה נוסף, בבקעת הירדן, נסע במהירות המחבל לעבר שוטרי מג"ב, והם ירו בו ופצעו אותו ללא נפגעים מצדם.
 13 בדצמבר – שני שוטרי מג"ב נפצעו קל בפיגוע דקירה ברחוב הגיא בעיר העתיקה בירושלים. השוטר ירה על המחבל וחיסל אותו.
  13 בדצמבר – פיגוע הירי בגבעת אסף - בכביש 60 שבצומת הכניסה לגבעת אסף מחבל פלסטיני, שירד מרכב שעצר במקום, רצח ביריות שני לוחמים מחטיבת כפיר, יוסף כהן ויוֹבֵל מור-יוסף, פצע קשה חייל נוסף וצעירה ונמלט מהמקום. המחבל, עאסם ברגותי, נעצר ב-8 בינואר 2019. אחר הצהריים אירע פיגוע דריסה באל-בירה, חייל נפצע קל והמחבל הדורס חוסל.
  14 בדצמבר – מחבל פלסטיני שהצליח לחדור ליישוב בית אל דקר חייל צה"ל, יידה לעברו אבן ופצע אותו באורח קשה. המחבל נמלט, והסגיר עצמו לכוחות הביטחון כעבור יממה.
  26 בדצמבר – מחבל פלסטיני ניסה לדרוס חיילים ואזרחים בכיכר חטמ"ר שומרון, נורה על ידי כוחות צה"ל ונפצע באורח בינוני.

ראו גם 
 טרור פלסטיני
 העימותים בגבול ישראל – רצועת עזה (2018–2019)
 פיגועי טרור נגד ישראלים בישראל ובשטחים ב-2019

קישורים חיצוניים

הערות שוליים

2018 בישראל
טרור פלסטיני